paragraph_text: Pseudobulweria je rod morskih ptica iz porodice zovoja. Ima četiri živuće vrste, a velika svetohelenska burnica je izumrla na početku 16. stoljeća i o njoj se podaci znaju samo iz fosila. Trima vrstama prijeti izumiranje, a jedan od razloga su grabežljivci kao što su mačke i štakori. Fidžijska burnica i Beckova burnica su jedne od najrjeđih i najmanje proučenih ptica na svijetu. Vrste su duge 29-36 cm.